b"\n_START_ARTICLE_\nMartha Ripley\n_START_SECTION_\nJoventut\n_START_PARAGRAPH_\nMartha George Rogers fou la m\xc3\xa9s gran dels cinc fills i filles d'Esther Ann (George) i Francis Rogers, un ramader. La fam\xc3\xadlia es van traslladar a la frontera de Iowa, on va assistir a l'institut (deixant-lo sense obtenir cap t\xc3\xadtol). Se li va atorgar un certificat de primer nivell com a mestra i va ensenyar a l'escola elemental per un temps. El 1867 es va casar amb el granger William Warren Ripley, i poc temps despr\xc3\xa9s van retornar al seu estat originari, Massachusetts, on va agafar una feina com a director del mol\xc3\xad de paper del seu oncle a Lawrence (Massachusetts). La parella va tenir tres filles, Abigail, Clara, i Edna May. En uns quants anys, William va comprar el seu mol\xc3\xad propi i es va traslladar amb tota la fam\xc3\xadlia a Middleton._NEWLINE_Ripley es va unir a les sufragistes el 1875 i va treballar per establir un grup actiu pel sufragi a Middleton. L'\xc3\xa8xit dels seus esfor\xc3\xa7os li van fer guanyar el seu lloc en el moviment pel sufragi d'\xc3\xa0mbit estatal, i va ser elegida tant pel comit\xc3\xa8 central com pel comit\xc3\xa8 executiu de la Massachusetts Woman Suffrage Association (MWSA) servint en els dos c\xc3\xa0rrecs fins 1883.\n_START_SECTION_\nCarrera a la sanitat p\xc3\xbablica\n_START_PARAGRAPH_\nLa preocupaci\xc3\xb3 de Ripley cap als temes relacionats amb la salut de les dones que treballaven als molins t\xc3\xa8xtils a Massachusetts, la van incitar a anar a l'escola de medicina. Va escollir la Boston University Medical School (on s'havia graduant feia poc una de les seves germanes ) i es va graduar el 1883. Aquell any mateix, el seu marit va ser malferit en un accident del mol\xc3\xad i es va haver de retirar del seu negoci. Ara, depenent financerament dels recursos de la Martha Ripley per guanyar un medi subsist\xc3\xa8ncia, la parella es va traslladar a Minneapolis, Minnesota, on William hi tenia parents i on un creixent sector industrial oferia bones perspectives._NEWLINE_Amb alguna dificultat, Ripley va establir un consultori a Minneapolis on va esdevenir una exitosa ginec\xc3\xb2loga. El 1883 va rebre la seva llic\xc3\xa8ncia per exercir, esdevenint una de les integrants de la primera vintena de doctores amb llicencia de l'estat. Sovint es va manisfestar sobre assumptes de salut p\xc3\xbablica com el sanejament de la ciutat, la neteja de l'aigua, l'adulteraci\xc3\xb3 aliment\xc3\xa0ria, i l'apinyament de pacients en els hospitals. Va ser una avan\xc3\xa7ada amb la seva defensa de la incineraci\xc3\xb3, per motius de salut p\xc3\xbablica i per la reducci\xc3\xb3 de costos per als pobres urbans._NEWLINE_Com altres dones doctores d'aquell temps, Ripley es va adonar que la majoria dels seus pacients eren dones i nens joves que sovint havien tingut problemes per accedir a les cures hospital\xc3\xa0ries; per exemle, en aquella \xc3\xa8poca, cap dels hospitals de Minneapolis admetien una dona embarassada que no estigu\xc3\xa9s casada. Aix\xc3\xad que Ripley va comen\xc3\xa7ar un nou hospital, portat per dones i adre\xc3\xa7at a dones, especialment dones amb circumst\xc3\xa0ncies econ\xc3\xb2micament dif\xc3\xadcils. Es va posar en marxa el 1887, el seu Maternity Hospital\xe2\x80\x94m\xc3\xa9s tard rebatejat com Ripley Memorial Hospital\xe2\x80\x94va estar actiu fins 1957, quan va ser tancat a causa de la baixa ocupaci\xc3\xb3 i de problemes de finan\xc3\xa7ament. L'estructura de l'hospital va ser venuda, i els guanys van servir per a crear la Ripley Memorial Foundation. De 1993 en\xc3\xa7\xc3\xa0, la fundaci\xc3\xb3 s'ha enfocat a donar suport a programes per prevenir els embarassos adolescents. El 2007, l'edifici d'hospital va ser convertit en apartaments i rebatejat com Ripley Gardens, una remodelaci\xc3\xb3 finan\xc3\xa7ada en part per la National Trust for Historic Preservation._NEWLINE_Ripley va ser tamb\xc3\xa9 professora de malalties infantils a l'Homeopathic Medical College in Minnesota._NEWLINE_Comen\xc3\xa7ant el 1883, Ripley va exercir sis anys com a presidenta de la Minnesota Woman Suffrage Association i, despr\xc3\xa9s de deixar el c\xc3\xa0rrec, va continuar uns altres sis anys com a membre de l'equip m\xc3\xa8dic de l'associaci\xc3\xb3. Entre les campanyes en les que es va implicar va estar la d'elevar l'edat de consentiment de les noies dels 10 anys als 18 anys (nom\xc3\xa9s va tenir \xc3\xa8xit en part: el 1891 la legislaci\xc3\xb3 estatal va aixecar l'edat de consentiment a 14 anys). En un moment donat, Ripley va anar tan lluny com per demanar personalment el dret a vot al senat de l'estat._NEWLINE_Ripley va ser nominada tamb\xc3\xa9 per directora d'escoles p\xc3\xbabliques, per\xc3\xb2 no va ser elegida perqu\xc3\xa8 era inelegible per ser dona. Va ser activa en la Women's Rescue League que ajudava a les prostitutes._NEWLINE_Va morir el 1912 degut a complicacions derivades d'una infecci\xc3\xb3 respirat\xc3\xb2ria i febre reum\xc3\xa0tica que li va afectar al cor. D'acord amb les seves pr\xc3\xb2pies creences, va ser incinerada. Des de 1939 a l'edifici del capitoli de l'estat de Minnesota hi ha una placa honorant-la com a metgessa pionera i fundadora d'hospital."